google/wiki40b huggingface dataset:
गीतरामायण

संकल्पना

१९५९ में भारत में टेलीविजन की शुरूआत के चार साल पहले गीत रामायण की अवधारणा १९५५ में हुई थी। अखिल भारतीय रेडियो के शुरुआती दिनों के दौरान, पुणे स्टेशन के निदेशक सीताकांत लाड एक रेडियो कार्यक्रम शुरू करना चाहते थे जो मनोरंजक होगा और नैतिक शिक्षा प्रदान करेगा। उन्होंने इसलिए कवि और लेखक गजानन दिगंबर माडगूलकर (जिन्हे "ग-डी-मा" के रूप में जाना जाता है) के लिए अपनी योजना को रेखांकित किया। चूंकि रामायण (वाल्मीकि द्वारा लिखी गई) एक भारतीय महाकाव्य है, लाड और माडगूलकर ने उसे गीतोंमे पेश करने का विचार किया। माडगूलकरने अपने संगीत निर्देशक मित्र सुधीर फड़के (जिन्हे "बाबूजी" के नाम से भी जाना जाता है) के साथ यह चुनौती स्वीकार कर ली।
माडगूलकर और फड़के ने हर सप्ताह एक सालतक एक नया गीत पेश करनेका सोचा। हर गाना पहले शुक्रवार की सुबह और फिर शनिवार और रविवार की सुबह, सुबह ८:४५ से ९:०० बजे के बीच प्रसारित होगा। कार्यक्रम की शुरुआत में एक वर्ष (५२ गीतों के साथ) आखिरी गीत "त्रिवार जयजयकार, रामा" कि योजना थी जहां राम राजा बन जाते हैं। लेकिन १९५५ के हिंदू कैलेंडर में अधिक मास था। इसलिए श्रृंखला को कुल ५६ तक बढ़ाने के लिए चार गाने जोड़े गए थे। आखरी गीत "गा बाळांनो, श्रीरामायण" बना और राम के राज्याभिषेक के बाद कि कहानी भी जोडी गई। गीतों की संख्या के अलावा, फड़के को संगीत, गीत और गायक उनकी पसंद पर छोड़ दिए और माडगूलकर को कलात्मक स्वतंत्रता दी गई जिससे वो कहानी रेखा और उस माध्यम से संदेश व्यक्त कर सके।
शुरूआत में, कार्यक्रम गुड़ी पड़वा के अवसर पर शुरू होने वाला था, लेकिन बाद में राम नवमी के दिन हुआ। १ अप्रैल १९५५ की सुबह ८:४५ बजे इस कार्यक्रम का पहला गीत "कुश लव रामायण गाती" प्रसारित किया गया। माडगुलकर की पत्नी विद्या माडगुलकर बतती है कि माडगुरकर ने पहला गीत लिख कर रिकॉर्डिंग के पहले दिन फड़के को दिया था; हालांकि, फड़के ने वह गीत खो दिया। प्रसारण के पहले ही अनुसूचित होने के साथ, स्टेशन निर्देशक सीताकांत लाड ने गीत को फिर से लिखने के लिए माडगुलकर से कहा जो की उन्होने गुस्से में मना कर दिया। लाड ने बाद में कवि को सभी आवश्यक लेखन सामग्री से सुसज्जित कमरों में बन्द करने का निर्णय लिया और कहा कि उन्हे तब रिहाइ मिलेगी जब वे गीत लिए तैयार हों। माडगुलकर ने पंद्रह मिनट में फिर से गीत को याद किया और लिखा ताकि फड़के संगीत का निर्माण कर सके।
बार्बी और पेगासस का जादू

प्लाट

सुंदर राजकुमारी अन्निका वेनलॉक शादी करने से मना कर, एक दुष्ट जादूगर, आप पत्थर की मूर्तियों के रिश्तेदारों में उसकी खड़ा हो गया है। वह खुद बाल बाल इस भाग्य से बच ब्रिएटा के माध्यम से (जो वास्तव में उसकी बहन है), जिसका प्रभु उसे उसे अपने परिवार को बचाने के लिए अनुमति देगा कि गुप्त दिया बादलों के राज्य जीतता है कि एक पंखों वाला घोड़ा।
२०३० ईसा पूर्व

२०३० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०३० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
उदारीकरण

उदारीकरण सरकार के नियमों के ढलान को संदर्भित करता है भारत में आर्थिक उदारीकरण लगातार जारी होने वाले वित्तीय सुधारों को दर्शाता है जो 24 जुलाई, 1991 के बाद से शुरू हुआ था।उदारीकरण का अर्थ ऐसे नियंत्रण में ढील देना या उन्हें हटा लेना है, जिससे आर्थिक विकास को बढ़ावा मिले। उदारीकरण में वे सारी क्रियाएँ सम्मिलित हैं, जिसके द्वारा किसी देश के आर्थिक विकास में बाधा पहुँचाने वाली आर्थिक नीतियों, नियमों, प्रशासनिक नियंत्रणों, प्रक्रियाओं आदि को समाप्त किया जाता है या उनमे शिथिलता दी जाती है।
इस प्रक्रिया में विश्व के साथ व्यापार की शर्तो को उदार बनाया जाता है जिससे ना केवल अर्थव्यवस्था का विकास सुनिश्चित होता है बल्कि देश का व्यापक विकास तथा बहुमुखी उन्नति होती है।
ज्योतिबा फुले नगर

अमरोहा

अमरोहा ज्योतिबा फुले नगर का जिला मुख्यालय है। यह जगह मुरादाबाद से तीस किलोमीटर की दूरी पर स्थित है। कहा जाता है कि इस शहर की स्‍थापना लगभग 3,000 ई० पूर्व हुई थी। इस्लामी शासन काल से पहले यहां पर त्यागियों ने शासन किया। आम और मछली यहां प्रचुर मात्रा में उपलब्ध हैं। इसके अतिरिक्त, ऐसा भी कहा जाता है कि जब जनाब हज़रत शरफुद्दीन रहमतुल्लाह अलैह इस जगह पर आये थे तब स्थानीय लोगों ने उन्हें आम और मछली पेश की थी। इसके बाद ही से इस जगह को अमरोहा के नाम से जाना जाने लगा। अमरोहा स्थित प्रमुख स्थलों में वसुदेव मंदिर, तुलसी पार्क, बायें का कुंआ, शाह नसरूद्दीन साहिब का मज़ार (जो कि अमरोहा के सबसे पुराने सूफी बुज़ुर्ग थे), दरगाह भूरे शाह और मजार शाह विलायत साहिब आदि स्थित है।

रजाबपुर

रजाबपुर शहर राष्ट्रीय राजमार्ग 24 पर स्थित है। अमरोहा के दक्षिण-पश्चिम से इस जगह की दूरी लगभग 14 किलोमीटर है। रजाबपुर स्थित जामा मस्जिद यहां की सबसे पुरानी इमारतों में से एक है। इसके अलावा वसुदेव मंदिर और तुलसी पार्क आदि रजाबपुर स्थित प्रमुख स्थलों में से है। गजरौला और धनौरा इस जिले के दो महत्वूपर्ण शहरों में से है। रजाबपुर से गजरौला 15 किलोमीटर और धनौरा 20 किलोमीटर की दूरी पर स्थित है। 
this is right

गजरौला

गजरौला राष्ट्रीय राजमार्ग नम्बर 24 में स्थित है। यह स्थान मुरादाबाद से 53 किलोमीटर और दिल्ली से लगभग 100 किलोमीटर की दूरी पर है। यह शहर महत्वपूर्ण औद्योगिक शहर के रूप में विकसित हो रहा है। कई कुटीर व लघु उद्योग जैसे हिन्दुस्तान लीवर का शिवालिक सेलोलॉस, चड्डा रबर, वाम ओरगेनिक आदि यहां पर स्थित है।

हसनपुर

गंगा नदी के तट पर स्थित हसनपुर ज्योतिबा फुले नगर का प्रमुख शहर है। इस शहर की स्थापना हसन खान ने 1634 ई. में की थी। उन्हीं के नाम पर इस शहर का नाम हसनपुर रखा गया। यह शहर अमरोहा से तीस किलोमीटर और मुरादाबाद से 53 किलोमीटर की दूरी पर गजरौला-चन्दौसी राज्य राजमार्ग के मध्य स्थित है। हसनपुर आम की फसल के लिए जाना जाता है हसनपुर तहसील में जेबडा गुर्जर गांव का अहम योगदान है देवड़ा गुर्जर गांव शिक्षा के क्षेत्र में बहुत ही आगे है

कंखाथर

ज्योतिबा फुले नगर जिला स्थित गजरौजा के दक्षिण से लगभग दस किलोमीटर की दूरी पर कंखाथर स्थित है। कंखाथर, गढ़मुक्तेश्रवर के पूर्व से आठ किलोमीटर की दूरी पर है। गंगा नदी के तट पर स्थित गढ़मुक्तेश्‍वर यहां के प्रमुख धार्मिक स्थलों में से है।

तिगरीधाम्

गंगा नदी पर स्थित तिगरी मुरादाबाद से लगभग 62 किलोमीटर की दूरी पर है। प्रत्येक वर्ष कार्तिक पूर्णिमा के अवसर पर यहां प्रसिद्ध गंगा मेले का आयोजन किया जाता है। लाखों की संख्या में भक्त इस पवित्र जल में स्नान करने के लिए आते हैं।
फाल्गुन कृष्ण चतुर्थी

फाल्गुन कृष्ण चतुर्थी भारतीय पंचांग  के अनुसार बारहवें माह की उन्नीसवी तिथि है, वर्षान्त में अभी ११ तिथियाँ अवशिष्ट हैं।
हिन्दी कुंज

हिन्दी कुंज हिन्दी का एक ऑनलाइन वेब पोर्टल है। हिंदीकुंज में हिंदी भाषा के अंतर्गत, व्याकरण, ई-बुक, विभिन्न रचनाकारों की कहानियाँ व कविता आदि का संकलन किया गया है। नवोदित रचनाकारों की रचनाएँ भी यहाँ पढने को मिल जाती हैं। हिंदी साहित्य के विद्यार्थियों के लिए सामायिक लेख, कविता, उपन्यास, हिंदी साहित्य का इतिहास आदि यहाँ पर उपलब्ध है।
पिपरिया प्रखण्ड (लखीसराय)

आदर्श स्थल

== शिक्षा ==is jile me pawai gaon sabse khatam h . Yahan padhai bhi hota h tha sab apane maa behan k saath sambandh banata h ye itna khatam gaon h. Tha koi sukh suvidha nahi hai.
कुक्कू माथुर की झंड हो गई

पटकथा

फ़िल्म दो दोस्तों की कहानी है। इसमें कुक्कू माथुर (सिद्धार्थ गुप्ता) दिल्ली के एक निम्न-मध्यवर्गीय परिवार का लड़का है। वह खाना बहुत अच्छा बनाता है और उसका सपना एक भोजनालय खोलने का है। उसका दोस्त रॉनी गुलाटी (आशीष जुनेजा) एक व्यवसायी परिवार से है जो कपड़ों का व्यापार करते हैं। कुक्कू अपने पिता और बहन के साथ रहता है और उसकी माँ नहीं हैं और शायद इसलिए वह अपने दोस्त और उसकी माँ की दया का पात्र है। दोनों में खूब अच्छी बनती है। 12वीं पास करने के बाद कुक्कू का प्रवेश किसी कॉलेज में नहीं हो पाता, जबकि रॉनी कपड़े की दुकान के अपने पारिवारिक व्यवसाय में लग जाता है। वह एक प्रोडक्शन कंपनी में नौकरी शुरू कर देता है, जहां उसे अजीबोगरीब तरीके से काम करना पड़ता है। स्थितियां कुछ ऐसी होती हैं कि दोनों दोस्तों के रिश्तों में दरार आ जाती है। कुक्कू अब गुलाटी परिवार से बदला लेना चाहता है। यहीं कुक्कू के कानपुर के चचेरे भाई प्रभाकर भैया (अमित सियाल) कहानी में प्रवेश करते हैं, जिनके पास हर समस्या का समाधान है। वह तिकड़म भिड़ा कर कुक्कू का रेस्टोरेंट खुलवा देते हैं। कुक्कू की जिंदगी दौड़ने लगती है, पर एक दिन सब कुछ बदल जाता है।
मुर्दाखोर

मुर्दाखोर उन जीव-जंतुओं को कहते हैं जो अपने आवासीय क्षेत्र में उपस्थित मृत जैविक पदार्थों को खाकर अपना निर्वाह करते हैं। यह मांसाहारी और शाकाहारी — दोनों ही श्रेणियों के हो सकते हैं। यह मृत प्राणियों और पौधों को खाकर पर्यावरण की खाद्य शृंखला में अहम भूमिका अदा करते हैं।
१७४९ ईसा पूर्व

१७४९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७४९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आगा खां तृतीय

जीवन परिचय

इनकी माँ ईरान की शाही परिवार से थीं। उनकी देखरेख में आगा खाँ को इस्माईली और पूर्वी शिक्षा के साथ-साथ पश्चिमी शिक्षा भी दी गयी। अपने समुदाय के मामलों को कर्मठता से निपटाने के अलावा उन्होने भारत के मुसलमानों में तेज़ी से अग्रणी स्थान हासिल कर लिया। 1906 में भारत में मुस्लिम अल्पसंख्यकों के हितों को प्रोत्साहित करने के लिए वाइसराय से मिलने गए मुस्लिम शिष्टमंडल का उन्होने नेतृत्व किया। 1909 के मार्ले-मिंटो सुधारों से अंतत: अलग मुस्लिम निर्वाचक मण्डल बन गया।

राजनीतिक गतिविधियां

आगा खाँ तृतीय अखिल भारतीय मुस्लिम लीग के प्रारंभिक वर्षों में अध्यक्ष रहे तथा अलीगढ़ में मुस्लिम महाविद्यालय को विश्वविद्यालय का दर्जा दिलाने के लिए उन्होने एक कोश का गठन किया। यह दर्जा उसे 1920 में मिला। प्रथम विश्व युद्ध शुरू होने पर आगा खाँ ने मित्र राष्ट्रों के उद्देश्यों का समर्थन किया, लेकिन इसके बाद के शांति सम्मेलन में उन्होने आग्रह किया कि तुर्की के साथ उदारता से पेश आया जाय। प्रथम विश्व युद्ध में उनकी सहायता के लिए उन्हें नाइट की उपाधि दी गयी। उन्होने लंदन में भारतीय वैधानिक सुधारों पर हुये गोलमेज़ सम्मेलन (1930-32) में महत्वपूर्ण भूमिका निभाई। 1932 में जीनेवा में विश्व निरस्त्रीकरण सम्मेलन तथा 1932 में और 1934 से 1937 तक लीग ऑफ नेशंस की सभा में आगा खाँ तृतीय ने भारत का प्रतिनिधित्व किया। 1937 में उन्हे लीग का अध्यक्ष बनाया गया। द्वितीय विश्व युद्ध के दौरान वह स्वीटजरलैंड में रहे और राजनाइटिक गतिविधियां छोड़ दी।
महात्मा गांधी को 1942 से 1945 तक पूना (वर्तमान पुणे) में आगा खां महल में बंदी बनाकर रखा गया था। आगा खाँ को घुड़दौड़ों के लिए श्रेष्ठ नस्ल के घोड़ों के सफल मालिक और प्रवजनक के रूप में भी जाना जाता था।
जातियो स्मृतीशोऊधो

नामकरण

जतियो स्मृती शोऊधो  या  जातियो सृतीशोऊधो (बांग्ला:  জাতিয স্মৃতীসৌধ) एक बंगाली शब्द है, जिसका हिन्दी में अर्थ होता है, राष्ट्रीय स्मृतीस्मारक। इस शब्द( জাতিয স্মৃতীসৌধ ') का बंगाली लीपी से देवनागरी में सीधा लिप्यांतरण होगा- जातिय स्मृतीसौध जिसका बंगाली उच्चारण होता है जातियो स्मृतीशोऊधो। यह मूल रूप से तीन बंगाली शब्दों से बना है- जातियो(জাতিয), स्मृती(স্মৃতী) और शोऊधो(সৌধ), जिसमें जातियो का अर्थ होता है "राष्ट्रीय" और स्मृतीशोऊधो का अर्थ होता है "स्मृतीस्मारक" अर्थात "स्मृतिका"; यानी राष्ट्रीय स्मृतीस्मारक या राष्ट्रीय स्मृतिका या सीधे-सीधे राष्ट्रीय स्मारक

इतिहास

प्रस्तावित स्मारक को बनाने की योजनाओं को वर्ष १९७६ में शुरू कर दिया गया था। सन १९७२ के १६ दिसम्बर के विजय दिवस के अवसर पर बांग्लादेश के राष्ट्रपति शेख मुजीबूर रहमान ने राजधानी ढाका से २५ किलोमीटर दूर ढाका-आरिचा राजमार्ग के पास "नवीनगर" में इस स्मृतिका के निर्माण का शिलान्यास किया था। स्थल-चयन एवं सड़क व भूमी विकास के पश्चात् एक राष्ट्रीय-स्तर की वास्तूप्रकल्प प्रतियोगिता रखी गई। १९७८ में राष्ट्रपति ज़ियाउर रहमान के अध्यक्षता के दौरान कुल ५७ प्रस्तुतियों के मूल्यांकन के पश्चात् सईयद मोईनुल हुसैन के प्रकल्प को वास्तवीकरण के लिये चुना गया। १९७९ में मूल स्मारक के निर्माणकार्य को शुरू किया गया एवं १९८२ के विजयदिवस से थोड़े समय पूर्व, पूर्ण हुआ। इसी परियोजना के अंतर्गत यहां अग्नीशिखा, व्यापक भित्तचित्र एवं एक पुस्तकालय(ग्रन्थागार) स्थापित किया गया। बांग्लादेश सरकार के आवास एवं लोकनिर्माण मंत्रालय के लोकनिर्माण विभाग ने निर्माण कार्य सम्पन्न किया। इस निर्माण को तीन चरणों में कुल बं₹१३ करोड़ की लागत से किया गया। परंपरास्वरूप बांग्लादेश में राजकिय दौरे पर आए विदेशी साष्ट्राध्यक्षगण यहां स्वयं अपने हाथों से स्मतिवृक्ष लगा कर जाते हैं।

विवरण

मुख्य स्मारक ७ समद्विबाहु त्रिकोणीय पिरामिड आकार की संरचनाओं से बना है, जिसमें से मध्यतम त्रिकोण सबसे ऊंचा है। स्मारक का उच्चतम बिंदु ज़मीन से १५० फीट की ऊंचाई पर है। मुख्य स्मारक के सामने में एक कृत्रिम(मानव-निर्मित) झील है, और कई सामूहिक कब्रएं हैं। परिसर के अंदर एक ग्रीन हाउस, पीडब्ल्यूडी स्थानिय कार्यालय एवं वीवीआईपी और वीआईपी प्रतीक्षालय भी हैं। शौचालय जैसे कुछ अन्य संरचनाएं- अतिथीगाह, विद्युत उप-स्टेशन, फूल और संस्मरणीं विक्रालय, पुलिस बैरक भी हैं एवं संग्रहालय और लेज़र-शो निर्माणाधीन हैं।
कोंसटांटिन नोवोसेलोव

रूस में जन्मे और ब्रिटेन के मैनचेस्टर विश्वविद्यालय में कार्यरत अणु-भौतिकी वैज्ञानिक जिन्हें 2010 का भौतिकी का नोबेल पुरस्कार प्रदान किया गया। उन्हें यह पुरस्कार ग्राफीन पर किए गए अनुसंधान के लिए आंद्रे जीम के साथ संयुक्त रूप से प्रदान किया गया।
स्टार स्क्रीन पुरस्कार

स्टार स्क्रीन पुरस्कार समारोह भारत का एकमात्र पुरस्कार है जिसे मोशन पिक्चर आर्टस एवं साइन्स अकादमी से मानयता मिली है।
दक्षिण कोरिया में धर्म

दक्षिण कोरिया में धर्म इस तथ्य से विशेषता है कि 2015 की राष्ट्रीय जनगणना के अनुसार दक्षिण कोरियाई लोगों (56.1%) के बहुमत के पास धर्म के साथ कोई औपचारिक संबंध नहीं है। धार्मिक संगठन के सदस्य हैं, प्रोटेस्टेंटिज्म कुल जनसंख्या, बौद्ध धर्म (25.5%), और कैथोलिक धर्म (7.9%) का प्रतिनिधित्व करता है (19.7%)। दक्षिण कोरियाई लोगों का कुल प्रतिशत (कुल में 0.8%) अन्य धर्मों के सदस्य हैं, जिनमें वॉन बौद्ध, कन्फ्यूशियनिज्म, चेन्डोइज्म, दासुन जिनरीहो, डेजोंगिज्म और ज्युनसैनिज्म शामिल हैं।

इतिहास

बौद्ध धर्म की शुरूआत से पहले, सभी कोरियाई अपने स्वदेशी धर्म में सामाजिक रूप से मुयू (शमन) द्वारा निर्देशित थे। बौद्ध धर्म को चीनी पूर्व पूर्व राज्य से 372 में उत्तरी कोरियाई राज्य गोगुरीओ से पेश किया गया था और विशिष्ट कोरियाई रूपों में विकसित किया गया था। उस समय, प्रायद्वीप को तीन साम्राज्यों में विभाजित किया गया था: उत्तर में उपरोक्त गोगुरीओ, दक्षिणपश्चिम में बाकेजे और दक्षिणपूर्व में सिला। बौद्ध धर्म केवल 5 वीं शताब्दी में सिला पहुंचा, लेकिन इसे केवल 552 में उस राज्य में राज्य धर्म बनाया गया था| 1945 में कोरिया के दो राज्यों में विभाजन के साथ, कम्युनिस्ट उत्तर और कम्युनिस्ट विरोधी दक्षिण, कोरियाई ईसाई आबादी का बहुमत जो तब तक प्रायद्वीप के उत्तरी भाग में था, दक्षिण कोरिया में भाग गया। जो ईसाई दक्षिण में पुनर्स्थापित हुए थे वे एक मिलियन से अधिक थे।

ईसाई धर्म

ईसाई धर्म दक्षिण कोरिया में मुख्य रूप से प्रोटेस्टेंटऔर कैथोलिक क्रमशः 9.6 के साथ है 2015 की जनगणना के अनुसार लाखों और 3.8 मिलियन सदस्य। रूढ़िवादी ईसाईयों के छोटे समुदाय भी हैं जो कॉन्स्टेंटिनोपल के सार्वभौमिक पितृसत्ता के क्षेत्राधिकार और मॉर्मन के अधिकार क्षेत्र में हैं। बीजिंग में पहला बपतिस्मा लेने वाला कोरियाई एक राजनयिक यी सुंग-हुन की वापसी के एक दशक बाद 1794 तक विदेशी रोमन कैथोलिक मिशनर कोरिया में नहीं पहुंचे थे। उन्होंने घास की जड़ें कोरिया में कैथोलिक आंदोलन की स्थापना की। हालांकि, बीजिंग में शाही अदालत में रहने वाले जेसुइट मिशनरी मैटेयो रिची के लेखन, 17 वीं शताब्दी में चीन से कोरिया में पहले ही लाए गए थे। सिलाक के विद्वान कैथोलिक सिद्धांतों से आकर्षित हुए थे, और यह 1790 में कैथोलिक विश्वास के प्रसार के लिए एक महत्वपूर्ण कारक था|

बौद्ध धर्म

बौद्ध धर्म ने तीन साम्राज्यों (372, या चौथी शताब्दी) की अवधि के दौरान चीन से कोरिया में प्रवेश किया। बौद्ध धर्म सिला (668-935) और बाद में गोरीओ (918-1392) राज्यों में प्रमुख धार्मिक और सांस्कृतिक प्रभाव था। कन्फ्यूशियसवाद को सदियों से चीन से कोरिया में भी लाया गया था, और गोरीओ में कोरियाई कन्फ्यूशियनिज्म के रूप में तैयार किया गया था। हालांकि, यह केवल बाद के जोसोन साम्राज्य (1392-1910) में था कि कोरियाई कन्फ्यूशियनिज्म को राज्य विचारधारा और धर्म के रूप में स्थापित किया गया था, और कोरियाई बौद्ध धर्म को 500 साल का दमन हुआ था।
जॉन इवलिन

जॉन इवलिन (John Evelyn ; १६२०-१७०६) एक अंग्रेज लेखक थे।
इनका जन्म सरे प्रदेश के एक ऐसे कुलीन परिवार में हुआ था जिसके वंशज दीर्घकाल से इंग्लैंड के नरेशों तथा विधान के सबल समर्थक रहे। राजभक्ति की इस वंशपरंपरा के अनुसार ही युवक इवलिन को आक्सफोर्ड विश्वविद्यालय छोड़ने के साथ ही सन् १६४२ में भयंकर गृहयुद्ध की भड़कती अग्निज्वाला में चार्ल्स प्रथम की विजय के लिए कूदना पड़ा। परंतु वर्ष के अंतिम चरण में उन्होंने स्वदेश छोड़कर हालैंड को प्रस्थान किया। कई वर्षो तक वे यूरोप के विभिन्न देशों में भ्रमण करते रहे और इस यात्रा से उपलब्ध अनुभवों का प्रयोग उन्होंने अपनी प्रसिद्ध 'डायरी' में यथास्थान किया। डायरी का आंरभ १६४२ से हुआ और १७०६ तक की प्रसिद्ध घटनाओं का इसमें उल्लेख है। सन् १६५२ ई. में वे स्वदेश लौटे और सेज़ कोर्ट नामक स्थान पर स्थायी रूप से बस गए। यहीं पर 'सिल्वा' तथा 'स्कल्प्चुरा' नामक दो ग्रंथों में उन्होंने अपने बागवानी तथा गृह-निर्माण-कला संबंधी गहन ज्ञान का परिचय दिया। सन् १६६० में वे 'रायल सोसायटी' के सदस्य हुए और कुछ समय तक इसके स्थानापन्न मंत्री भी रहे। १६८५ से १६८७ तक 'कमिश्नर ऑव प्रीवी सील' के सम्मानित पद को भी उन्होंने सुशोभित किया और १६९५ से १७०३ ई. तक ग्रिनिच हास्पिटल के कोषाध्यक्ष भी रहे।
जॉन इवलिन प्रसिद्ध डायरी लेखक सैमुएल पेप्स के घनिष्ठ मित्रों में थे परंतु उनका स्वभाव तथा चरित्र पेप्स महोदाय से बिलकुल भिन्न था। इनके व्यक्तित्व में उत्कट राजभक्ति, विशुद्ध धार्मिकता तथा विवेकशील दार्शनिकता का सुखद सम्मिश्रण था। चार्ल्स द्वितीय के शासन काल में भी, जब अनैतिकता का बोलबाला था और कामिनी तथा सुरा की भोगलिप्सा प्राय: संक्रामक रोग सी हो गई थी, इवलिन महोदय ने अपने को व्याधिमुक्त ही रखा। उनकी प्रतिभा बहुमुखी थी और वे शुद्ध मनोरंजन तथा सामाजिक जीवन की विविधता एवं बहुरसता के हार्दिक प्रेमी थे। उनकी डायरी में वह रस तथा रंग नहीं है जो सैमुएल पेप्स की सफल लेखनी ने संचारित किया है, परंतु उसमें इंग्लैंड के एक तूफानी युग के विभिन्न पहलुओं के विशद चित्र अंकित हैं। 'डायरी' में उनके महान् व्यक्तित्व के साथ ही प्रकांड पांडित्य का साक्षात्कार होता है। पेप्स महोदय की तरह उन्होंने अपने अनुभवों को विशृंखल नहीं छोड़ा है, अपितु कुशल कलाकार के समान एक अंश को दूसरे से गुंफित कर दिया है। पंरतु उनकी गद्यशैली सरल तथा स्पष्ट होते हुए भी रसहीन तथा कई स्थलों पर शुष्क प्रतीत होती है।
पेकुय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

पेकुय़ा उपजिला बांग्लादेश के दक्षिण-पूर्वी भाग में, चट्टग्राम विभाग के काॅक्सबाजार जिले में स्थित है।
रसलीन (रीतिग्रंथकार कवि)

रसलीन का पूरा नाम सैयद गुलाम नबी था। ये रसलीन उपनाम से कविता लिखते थे। इनके पिता का नाम सैयद मुहम्मद बाकर था। ये हरदोई जिला के प्रसिद्ध कस्बा बिलग्राम के रहने वाले थे। इनका जन्म सन् १६८९ ई० माना जाता है। इनकी मृत्यु सन् १७५० ई० में हुयी। एक प्रसिद्ध दोहा-
अमिय, हलाहल मद भरे, सेत, स्याम, रतनार।
जियत, मरत, झुकि झुकि परत, जेहि चितवत इक बार।।
जिसे बहुधा लोग बिहारी का समझा करते हैं रसलीन का ही है। इनके लिखे दो ग्रंथ अत्यन्त प्रसिद्ध हैं- अंग दर्पण, जिसकी रचना सन् १७३७ ई० में हुई और इसमें १८० दोहे हैं। दूसरा रस प्रबोध जिसमें ११२७ दोहे हैं, इसकी रचना सन् १७४७ ई० में हुई है।
अमानुष

संक्षेप

मधुसूदन चौधरी (उत्तम कुमार) भारत के पश्चिम बंगाल के एक छोटे से मछली पकड़ने वाले गाँव में रहता है। उसके साथ उसके अमीर लेकिन उम्रदराज चाचा रहते हैं, जो उस पर भरोसा करते हैं और उसे अपनी संपत्ति और व्यवसाय को संभालने देते हैं। मधुसूदन को डॉ. आनन्द (अभि भट्टाचार्य) की बहन रेखा (शर्मिला टैगोर) से प्यार हो जाता है और हर कोई जल्द ही उनकी शादी होने की उम्मीद करता है। मधुसूदन की आदत शराब पीने की हैं। यही चीज उसके खिलाफ हो जाती है जब चंपा नाम की एक महिला रेखा से बात करती है। वह कहती है कि मधुसूदन उसके साथ अंतरंग हुआ था और परिणामस्वरूप वह गर्भवती हो गई।
रेखा मधुसूदन से भिड़ जाती है, लेकिन वह हर बात को नकार देता है। हालाँकि, रेखा उस पर विश्वास नहीं करती है। गुस्से में, वह चंपा की तलाश में जाता है। उसे यह पता लगता है कि वह गाँव में कहीं नहीं है। इससे पहले कि वह उसे ढूंढ पाता, उसे पुलिस ने उसके चाचा से पैसे चुराने के लिये गिरफ्तार कर लिया है और कई वर्षों तक जेल भेज दिया गया है। इसके बाद, वह घर लौटता है, वहाँ उसके चाचा मृत मिलते हैं। एक कर्मचारी, महीम घोषाल (उत्पल दत्त) ने संपत्ति पर कब्जा कर लिया है; चंपा गायब है; और रेखा उससे नफरत करती है। बदली हुई परिस्थितियों में खुद को संभालने में असमर्थ, वह बड़े पैमाने पर शराब का सेवन करने लगता है। अब सभी उससे नफरत करते हैं।
सागर (1985 फ़िल्म)

संक्षेप

मछली पकड़ने वाले एक छोटे से गाँव में बचपन के दोस्त, मोना (डिम्पल कपाड़िया), और राजा (कमल हासन) रहते हैं। मोना और उसके पिता (सईद जाफ़री) एक छोटा सा रेस्तराँ चलाते हैं। राजा का कोई परिवार नहीं है, लेकिन वो मिस जोसेफ (नादिरा) को अपनी मां मानता है। वह एक दिन मोना से शादी करने की सोच रखा है, लेकिन अपने प्यार के बारे में उसे बताने से डरता है। जब धनी रवि (ऋषि कपूर) अपनी दादी कमलादेवी के साथ रहने के लिए आता है, तो वह मोना को देखता है और उसके प्यार में पड़ जाता है। वे एक दूसरे से मिलते हैं और मोना भी अपने प्यार का इजहार कर देती है। राजा इससे तबाह हो जाता है, लेकिन अपने दर्द और दुःख के बारे में मिस जोसेफ को छोड़कर किसी को नहीं बताता है।
जब कमलादेवी को पता चलता है कि रवि मोना को पसंद करता है और उसके साथ बहुत समय बिताता है, तो वह उसे निर्देश देती है कि वह उससे दूर रहे। वह उसकी किसी ऐसे व्यक्ति से शादी करना पसंद करेगी, जिसके पास उनके समान हैसियत और दौलत हो। रवि ने उनकी बात मानने से इंकार कर दिया। फिर कमलादेवी अपनी योजना शुरू करती हैं जिससे गाँव के सभी मछुआरों की आजीविका खतरे में पड़ जाएगी और जिससे मोना पर रवि के प्यार को छोड़ने का दबाव बनेगा। गाँव को तबाही से बचाने के लिए, मोना को रवि और ग्रामीणों की भलाई के बीच चयन करना होगा।
मर मिटेंगे

कहानी

टोनी (जूनियर एनटीआर) पैसों के लिए कुछ भी कर सकता है। जब वो कश्मीर जाता है, वहाँ उसकी मुलाक़ात निहारिका (तमन्ना भाटिया) से होती है, जिसे आतंकी अपहरण कर ले जाते रहते हैं। उसे उस लड़की से प्यार हो जाता है, वो उसे उन आतंकियों से छुड़ा लेता है। बाद में उसे पता चलता है कि निहारिका की मंगनी पहले से राकेश (अधविक महाजन) से हो चुकी है। राकेश एक गुंडा और एक मंत्री का बेटा है, पर उसके गुंडे होने की बात निहारिका को पता नहीं होती है। जब उसे उसके गुंडे होने की बात पता चलती है तो वो उसके साथ रिश्ता तोड़ देती है। बाद में उसे टोनी से प्यार हो जाता है। इसके बाद टोनी उस राकेश को मार देता है। बाद में टोनी, निहारिका और चित्रा (पायल घोष) मंदिर जाते हैं। टोनी वहाँ किसी की हत्या कर रहा होता है कि चित्रा उसे देख लेती है।
इसके बाद कहानी कुछ पीछे चले जाती है, जिसमें दिखाया जाता है कि किस प्रकार निहारिका के याददाश्त जाने से पहले उन दोनों मिल चुके थे। निहारिका का भाई (शाम) एक गुप्त पुलिस अफसर होता है, जिसे गुंडे पहचान जाते हैं और उसके पूरे परिवार की हत्या कर देते हैं। उस परिवार में सिर्फ निहारिका ही बच निकलती है। हालांकि उसके सिर में एक गोली लग जाती है, जिससे वो मरती तो नहीं है, लेकिन डॉक्टर उसे बताते हैं कि वो जल्द ही सारी याददाश्त खोने वाली है। वो टोनी को अपने परिवार वालों की हत्या करने वाले सारे गुंडों को मारने के लिए बोलती है। अंत में टोनी उन सभी गुंडों को मार देता है, जो निहारिका के परिवार वालों की हत्या किए रहते हैं।
दिक्तेल

भूगोल

यह जगह का अक्षांश और देशान्तर क्रमशः 27.2° उत्तर और 86.78° पूर्व हैं। समुद्र सतह से यह जगह १५३१ मिटर (५०२२ फुट) उंची है।

जनसंख्या

नेपाल के २००१ का जनगणना अनुसार दिक्तेल का जनसंख्या ८४०६ है। इसमै पुरुष ५०% और महिला ५०% है।
उरुमची विस्फोट – मई २०१४

चीन के शिनजियांग प्रान्त की राजधानी उरुमची के बाज़ार में २२ मई २०१४ को कुछ हमलावरों ने खरीददारी कर रहे लोगों के बीच दो गाडियों को टकरा दिया और लोगों पर विस्फोटक फेंकें। इस घटना में कम से कम ३१ लोग मारे गये और ९० से अधिक लोग घायल हो गये।

पृष्ठभूमि

उरुमची में रहने वाले अधिकत्तर लोगउइगुर मुस्लिम हैं। इस क्षेत्र में प्रांत के बाहर से बसने वाले हान और स्थानीय निवासियों बीच दंगे होते रहे हैं। यहाँ के कुछ स्थानीय लोगों को लगता है कि बाहरी लोगों के आगमन के कारण वे अपनी ही जगह पर अधिकार-रहित हो गये हैं। अप्रैल २०१४ में भी शिंगजियांग में एक रेलवे स्टेशन पर हमला हुआ था जिसमें तीन लोगों की मौत ७९ लोग हताहत हुये थे।

घटना

स्थानीय समयानुसार सुबह ०७:५० बजे दो कारों में कुछ लोग आये। उन्होंने स्थानीय लोगों पर विस्फोटक सामग्री फैंकी। इन हमलों में कम से कम ३१ लोग मारे गये और ९० से अधिक लोग हताहत हुये।